钦定古今图书集成/明伦汇编/闺媛典/第304卷 > 皇清三十七 > 张福妻张氏
## 钦定古今图书集成/明伦汇编/闺媛典/第304卷 > 皇清三十七 > 张福妻张氏

按《凤翔县志》：“张氏，张福妻。福病笃，嘱其妻曰：‘尔年尚少，我死可适人，勿以我家累尔也’。” 氏涕泣，以刀自断其发，曰：“妾虽愚下，亦颇知道理，肯以一身事二夫以为君辱乎？况姑老子幼，妾将安往？” 及夫亡，身自纺绩，事姑教子，不以家贫，少变其志。亲党怜其穷苦，皆劝改适。氏正色曰：“不闻我断发自誓之言乎？请勿复语此。” 卒教子入庠终其身。